Γόπες φουρνιστές με πράσα
Ψητές γόπες με ωραία ντοματένια σάλτσα και μπόλικα πράσα ένα νόστιμο και θρεπτικό πιάτο για το καθημερινό τραπέζι.
1 κιλό γόπες, καθαρισμένες, 3 πράσα, λεπτοκομμένα, 3 σκελίδες σκόρδο, ψιλοκομμένες, 1/3 μάτσο μαϊντανός, ψιλοκομμένος, 200 γρ. ολόκληρα ντοματάκια κονσέρβας, ψιλοκομμένα στον πολυκόφτη, 1 ξερό κρεμμύδι, τριμμένο, 120 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τις γόπες φουρνιστές με πράσα προθερμαίνουμε τον φούρνο στους 200°C και λαδώνουμε ένα μέτριο ταψί.Απλώνουμε τα πράσα σε όλη την επιφάνεια του ταψιού και τα αλατοπιπερώνουμε. Σε ένα μπολ ανακατεύουμε το σκόρδο με τον μισό μαϊντανό και το μισό ελαιόλαδο.Αλατοπιπερώνουμε καλά τα ψάρια και γεμίζουμε με το μείγμα τις κοιλιές τους.Αραδιάζουμε τα ψάρια στο ταψί, το ένα δίπλα στο άλλο.Σε άλλο μπολ ανακατεύουμε τα ντοματάκια με το κρεμμύδι, αλατοπίπερο και τον υπόλοιπο μαϊντανό και ελαιόλαδο και περιχύνουμε με τη «σάλτσα» τα ψάρια.Ψήνουμε για 20 λεπτά, μέχρι να ροδίσουν, αλλά να παραμείνουν ζουμερά.
Γόπες,Ντομάτα,Πράσα